Pa Kisatu, June 7
Lesa kechi uji na misalululo ne, bino mu bisaka byonse muntu umwakamwa ne kuba byaoloka ye witabilwa kwi aye.—Byu. 10:34, 35.
Yehoba wapele bena Isalela Mizhilo ya Mosesa pa kwibafunjisha bya kwikala ne bya kumupopwela. Kufuma mu myaka kitota kitanshi, bantu ba Lesa kechi bafuminengatu mu kisaka kimo ne, bino bafuminenga mu bisaka byavula ne nkomeno yapusana pusana kabiji batendekele kutelwa’mba bena Isalela ba ku mupashi. Balengele kipwilo kya bena Kilishitu kabiji bajinga mu lulayañano lupya. Yehoba wibapele mikambizho ipya nangwa kwibanungilapo mikambizho ya kwibabuula mwakwikela ne bya kumupopwela. Balondejilenga “muzhilo wa Kilishitu” waimenejile pa mafunde anembelwe mu michima yabo kechi pa jibwe ne. Uno muzhilo ye utangijila bena Kilishitu kabiji bamwenamo konse ko bekala. (Nga. 6:2) Bena Isalela ba ku mupashi bamwenejilemo mu lutangijilo lwa Yehoba kupichila mwi Yesu. Yesu saka akyangye kulayañana nabo lulayañano lupya, wibapele mikambizho ibiji yanema. Umo waambilenga pa mwingilo wa kusapwila. Mukwabo waambilenga pa byubilo byafwainwa kwikala na bena Kilishitu ne byo bafwainwa kumonanga bakwabo. Ino mikambizho yapainwe ku bena Kilishitu bonse, onkao mambo ne atweba bonse lelo jino twafwainwa kwiilondela, nangwa tuji na luketekelo lwa kuya mwiulu nangwa lwa kwikala pano pa ntanda. w16.03 4:10, 11
June 5-11
YELEMIYA 51-52
Lwimbo 37 ne Lulombelo
Byambo bya Kushinkwila (Mamini. 3 nangwa kubwela panshi)
BYA BUNEME BIJI MU MAMBO A LESA
“Byambo bya Yehoba Byonsetu Bifika”: (Mamini. 10)
Kukeba Bishinka Bikwabo Byanema: (Mamini. 8)
Ye 51:25—Mambo ka Babilona o bamutelela kuba’mba “mutumba wonauna”? (it-2-E 444 jifu. 9)
Ye 51:42—Byambo bya kuba’mba “kalunga ka mema kaiya pa Babilona” byatala mwepi? (it-2-E 882 jifu. 3)
Kutanga Baibolo kwa uno mulungu kwimufunjishapo ka pe Yehoba?
Ñanyi bishinka bikwabo byanema byo mwataine mu kutanga Baibolo kwa uno mulungu?
-
Kutanga Baibolo: (Mamini. 4 nangwa kubwela panshi) Ye 51:1-11
TAIKO MUCHIMA KU MWINGILO WA KUSAPWILA
Nengezhai Mashinda a Kwisambilamo na Bantu uno Ñondo: (Mamini. 15) Mwisambo wafuma pa “Mashinda a Kwisambilamo.” Tambishai mavidyo amwesha mashinda a kwisambilamo, apa bino mwisambe pa bishinka bijiimo. Tundaikai basapwishi kumwesha mwina nzubo byambo biji pa jw.org ne kuchinta panembwa’mba MAFUNJISHO A MU BAIBOLO > BYAKUKWASHA KISEMI.
BYAFWAINWA KWIKALA BENA KILISHITU
“Nanchi Mwaitabila mu Milaye ya Yehoba na Muchima Yense Nyi?”: (Mamini. 15) Mepuzho ne mikumbu. Tundaikai bonse kwisambanga pa bungauzhi bwa mu Baibolo na bakwabo ba mu lwitabilo pa kuba’mba lwitabilo lwabo lukoselengako.—Lo 1:11, 12.
Lufunjisho lwa Baibolo lwa Kipwilo: (Mamini. 30) kr kita. 13 mafu. 24-32
Kupituluka mu byo Mwafunda ne mu bya Mulungu Wiya (Mamini. 3)
Lwimbo 49 ne Lulombelo
MULUNGU WA JUNE 5-11, 2017
9 Bufumu bwa Lesa byo Bukafika, Ñanyi Bintu byo Bukafumyapo?
bem_Latn bem_Latn bem_Latn eng_Latn lua_Latn bem_Latn bem_Latn lua_Latn tso_Latn lua_Latn nso_Latn bem_Latn bem_Latn bem_Latn unk bem_Latn cjk_Latn bem_Latn bem_Latn bem_Latn bem_Latn lug_Latn bem_Latn nya_Latn kin_Latn